Publication: Magyar Közlöny
Issue: MK-2001-117 (Year: 2001, Number: 117)
Era: 1990-2004
Section: 31/1996. (VI. 19.) IKM rendelet tartalmazza.
Paragraph Index: 139

2. Követelmények Általános szakmai követelmények: Textilipari anyag- és áruismeret A mesterjelöltnek általános tájékozottsággal kell rendelkeznie: — a textilipar szálasanyagok eredetéről, azok termesztéséről, gyártásukról, — szintetikus szálasanyagok kémiai felépítéséről. A jelöltnek jártasnak kell lennie a ruházati célra felhasznált anyagok felismerésében (oldószereik, égéspróba, vegyszeres próba, kevertszálú kelmék összetételének felismerése). Vegyszerismeret: A mesterjelöltnek ismernie kell — a szakmában használatos vegyszercsoportok és -egyedek legfontosabb kémiai és fizikai tulajdonságait, — az egyes vegyi anyagok kémiai felépítését és előállításának módját (a fizikai tulajdonságokat azonban, amelyeknek tudására a mindennapi életben szükség van, tudni kell). A mesterjelöltnek tudnia kell a szakmában használatos vegyszercsoportok és -egyedek — tárolására, szállítására, felhasználására vonatkozó előírásokat, — felhasználási helyeit, módját, a felhasználási menynyiségét, — méregengedélyhez kötöttségüket. Kelmefestés: A mesterjelöltnek ismernie kell — a színezékek fogalmát, kémiai és fizikai tulajdonságaikat, — az egyes festési eljárások előnyeit és hátrányait, — az egyes festési eljárásokhoz tartozó színezékek csoport (fantázianév) elnevezését, ezen belül néhány színezék egyedi megnevezését, — a színezékek hő-, fém-, lúg-, sav- és sóérzékenységét, — a színezékek betűjelzéseit, — a színezékcsoportok keverhetőségét, — a színezékcsoporton belüli színezékek keverhetőségét, — minta utáni festést (kevert színű festékfürdő beállítását). A mesterjelöltnek tudnia kell: — a festendő árut előkezelni, festeni, esetleges utánkezelni, — elszennyeződött (viselt vagy raktározott) ruhadarab átfestés előtti és festés utáni tisztíthatóságát megállapítani, tisztítását elvégezni, — a textilfestési eljárásokat alkalmazni. Fehérítés, színtelenítés: A mesterjelöltnek ismernie kell — a fehérítési és a színtelenítési eljárásokat, melyik milyen szálasanyagra alkalmas, — hogy, mikor és miért van szükség fehérítésre vagy előfehérítésre, — a fehérítőszerek koncentrációját, hőfokát, időtartamát, roncsoló hatásukat, semlegesítésüket. Tudnia kell a fehérítést megelőző műveleteket: mosás, zsírtalanítás, karbonizálás, írtelenítés, hámtalanítás elvégezni. Folttisztítás, fedőfestés: A mesterjelöltnek ismernie kell — a különböző eredetű foltokat, azok oldhatóságát, színteleníthetőségét, — a folttisztító vegyszerek tulajdonságait (mérgező, nem mérgező tulajdonságok), alkalmazhatóságukat a különböző kelmeanyagokon, — a friss és beszáradt foltok kezelését, — az elő- és utólagos foltkezelést, — a folttisztító eszközök, berendezések használatát. Tudnia kell a mesterjelöltnek a fedőfestés (retus) alkalmazását, valamint, hogy a zsírkréták, festékek milyen textilanyagokra alkalmasak, és milyen a hatásuk a foltképző anyagokra. Kelmetisztítás: A jelöltnek ismernie kell — az alsó- és felsőruházati termékeken a viselés során keletkező szennyeződések összetételét és tulajdonságait, — milyen módszerekkel lehet eltávolítani a szennyeződéseket. Ismernie kell — a gépi és kézi tisztítást, — a vizes és oldószeres tisztító fürdőket, 2001/117. szám — a tisztító hatást fokozó segédanyagokat, vegyszereket, — épített mosó-tisztító szereket, — a ruha anyagától és szennyeződéstől függően melyik a legalkalmasabb eljárás a tisztításra, milyen tényezőtől függ a jó tisztítóhatás, — a tisztítási műveletet a válogatástól a művelet befejezéséig, a szárításig. Tudnia kell elvégezni a célgépekkel, illetve kézzel történő tisztítási munkafolyamatokat. Kikészítés, csinozás: A jelöltnek ismernie kell — a tartós (tisztításálló) és a nem tartós kikészítési eljárásokat, az ehhez szükséges vegyszereket, ezek oldószereit, — a szükséges koncentrációt, időt, hőfokot, — a hőre keményedő, illetve a hőre lágyuló anyagokat, — a végső kikészítési, vasalási műveleteket. Árvetés készítése: A mesterjelöltnek ismernie és helyesen alkalmaznia kell az árképzés legfőbb tényezőit. A írásbeli vizsgán készített árvetés tételeit tudnia kell megindokolni. Munkagépek, üzemberendezések és azok karbantartása A jelöltnek ismernie kell a szakterülethez tartozó legfontosabb gépek és berendezések elvi felépítését és működését. Tisztában kell lenni a gép vagy berendezés gazdaságos üzemeltetési feltételeivel. Minőségi kifogások (reklamáció) ügyintézése A jelöltnek ismernie kell a minőségi kifogások elintézésének a módozatait, és hogy milyen szempontok szerint kell intézni a reklamációkat. Tudnia kell elbírálnia, hogy történt-e szakmai műhiba, rejtett hiba vagy gyári kikészítési-konfekcionálási hiba előfordulhatott-e. Ismernie kell a Fogyasztóvédelmi Főfelügyelőség, valamint a Szolgáltatásfejlesztő és Tervező Kft. szerepét reklamáció esetén, valamint, hogy mikor ajánlatos laboratóriumi műszeres vizsgálat igénybevétele. Munka- és környezetvédelmi ismeretek: A jelöltnek ismernie kell — a vállalóhelyek, valamint a szolgáltatást végző műhelyek baleseti veszélyforrásait és a környezetvédelmi előírásokat, — a veszélyhelyzetek elhárításával kapcsolatos megelőző terv kidolgozásának feltételeit, — a munkatársak rendszeres felkészítésének feltételeit, — a tűzriadóterv elkészítésének a feltételeit, — a vegyszerek tárolására, a veszélyes hulladékok kezelésére és elhelyezésére, a méregengedélyhez kötött vegyi anyagokra vonatkozó érvényben levő rendeleteket, — a gépek felszerelésénél a hatósági előírásokkal kapcsolatos tudnivalókat. Tudni kell, hogy egészségügyi, balesetvédelmi és környezetvédelmi szempontból milyen felszerelésekkel, védőruhákkal kell rendelkeznie a munkahelynek. Szakmai történeti ismeretek: A mesterjelölt ismerje az egyes történelmi korszakok ruházatát, az akkori nyersanyagokat, tisztítási és festési eljárásokat. 2.1. Szakmai elméleti követelmények A mesterjelölt ismerje

Source: https://magyarkozlony.hu/hivatalos-lapok/4c170df974ed230dab9f72b600b4b73256ee2766/dokumentumok/9032daf369c9a7ce9d5e1bcc6b09d00b500d4101/letoltes